paragraph_text: Za dijagnozu, a napose za razlikovanje infekcije Campylobacterom od ulceroznog kolitisa, potrebna je mikrobiološka evaluacija. Campylobacter se može izolirati iz krvi i iz različitih tjelesnih tekućina upotrebom standardnih hranilišta, no izolacija iz stolice zahtijeva upotrebu selektivne podloge po Skirrowu, koja se sastoji od 7%-tnog agara od lizirane konjske krvi uz dodatak vankomicina, polimiksina B i trimetoprima.